**МОТИВИ**

**към Проект на УСТРОЙСТВЕН ПРАВИЛНИК НА ОБЩИНСКИ КУЛТУРЕН ИНСТИТУТ „ОБЩИНСКИ ДРАМАТИЧЕН ТЕАТЪР - КЮСТЕНДИЛ“**

„Общински драматичен театър-Кюстендил“ е със статут на общински културен институт, което е юридическо лице с отделен бюджет, който се създава, преобразува и закрива с решение на общинския съвет по силата на чл.8, ал.1 от Закона за закрила и развитие на културата. Съгласно чл.4, ал.2, т.1 от същия закон, културните институти определят самостоятелно своите задачи и структура съобразно предмета на дейността си.

С оглед оптимизиране в максимална степен на дейностите във връзка с определянето и постигането на конкретните задачи и структурата на „Общински драматичен театър-Кюстендил“, съобразно предмета на дейността е необходимо да бъде приет правилник който регламентира обхвата на изпълняваните дейности; управленската и организационната структура; организационните и финансови взаимоотношения с общинската администрация; и реда за отчет и контрол на финансовата дейност.

С приемането на предложения проект на Правилник ще се постигнат следните цели:

* Създаване на ясен регламент за управлението и дейността на „Общински драматичен театър-Кюстендил“;
* Синхронизиране на Правилника за устройството и дейността на Общински драматичен театър - Кюстендил, с различните нормативни актове от по-висша степен.

Очакваните резултати от утвърждаването на Правилника са свързани с:

* Осигуряване на подходящи условия и капацитет за изпълнение на функциите и задачите на Общински драматичен театър – Кюстендил, които са пряко свързани със създаване и разпространение на театрални спектакли в страната и чужбина;
* Осигуряване на публичност и прозрачност на дейността на Общински драматичен театър – Кюстендил.

Предлаганият Проект на Правилник е разработен в изпълнение на чл.4 и чл.8 от Закона за закрила и развитие на културата и на основание чл.21, ал.1, т.23 и ал.2 от Закона за местното самоуправление и местната администрация и е в съответствие с Европейското законодателство, предвид съответствието на основните нормативни актове (Закона за общинската собственост, Закона за местното самоуправление и местната администрация и от Закона за закрила и развитие на културата) с него.